Natur, udeliv og science
Temaet natur, udeliv og science beskriver, at dit barn i sin tid i dagtilbud skal have forskellige oplevelser i naturen og med naturfænomener. Mødet med naturen udvikler barnets nysgerrighed og lyst til at udforske.

Barnet skal gøre sig erfaringer med udeliv, for eksempel på stranden, i skoven, i byen eller på landet. Her skal det pædagogiske personale og børnene sammen undersøge naturen og dens fænomener fx regnorme, vand, vind, og lys.

Det pædagogiske personale skal spørge ind til dit barns ideer, viden og tanker, og sammen skal de gå på opdagelse i verden omkring dem.

